Publication: Magyar Közlöny
Issue: MK-1999-1 (Year: 1999, Number: 1)
Era: 1990-2004
Section: kiadható vezetékjogi engedély tartalmára az államigazgatási eljárás általános szabályairól szóló — többször módosított — 1957. évi IV. törvénynek (a továbbiakban: Áe.) a
Paragraph Index: 112

(2) Ha az (1) bekezdésben meghatározott — megelőzést szolgáló — intézkedések ellenére a közvetlenül fenyegető távhőhiány, illetőleg távhőellátási zavar nem vagy nem kellő időben hárítható el, vagy a folyamatos és biztonságos távhőszolgáltatás nem biztosítható, a távhőszolgáltató a települési önkormányzat képviselő-testületének döntése alapján a távhőszolgáltatást korlátozza. A döntésről, illetőleg a távhőszolgáltatás korlátozásának bevezetéséről a fogyasztókat a távhőszolgáltató értesíti. A korlátozás végrehajtása során a távhőszolgáltató — a Tszt. 38. §-ában foglaltakon túlmenően — a fogyasztók között megkülönböztetést nem tehet.

Source: https://magyarkozlony.hu/hivatalos-lapok/920f49a2592fe153886868ba9026bdbb2c069c0e/dokumentumok/d4d9fc4a0b0b777216a57b9133d4a9b839f0325c/letoltes